ศิษย์เก่ามาแตร์เดอีฯ รวมพลังแสดงความอาลัย ร่วมสมทบทุนมูลนิธิพระดาบส ช่วยนร.ขัดสนภาคใต้
สมาคมนักเรียนเก่ามาแตร์เดอีวิทยาลัย ในพระบรมราชูปถัมภ์ นำโดย สุดถนอม กรรณสูต นายกสมาคมฯ จัดงาน น้อมรำลึกในพระมหากรุณาธิคุณ พระบาทสมเด็จพระปรมินทรมหาภูมิพล อดุลยเดช โดยชวนศิษย์เก่ามาแตร์ฯทุกรุ่นมารวมพลังด้วยใจรักและภักดี พร้อมทั้งร่วมจุดเทียนแสดงความอาลัย พร้อมฟังบทเพลงพระราชนิพนธ์ ที่บริเวณสนามหญ้า โรงเรียนมาแตร์เดอีวิทยาลัย เมื่อวันที่ 5 ก.พ. ที่ผ่านมา,บรรยากาศในงานคึกคักไปด้วยเหล่าศิษย์เก่ามาแตร์ฯเกือบทุกรุ่น ที่พร้อมใจกันมาร่วมงานอย่างเนืองแน่นเต็มสนามหญ้าของโรงเรียน โดยนายกสมาคมนักเรียนเก่ามาแตร์เดอีฯ กล่าวว่า การจัดงานครั้งนี้เพื่อเป็นการ น้อมรำลึกในพระมหากรุณาธิคุณพระบาทสมเด็จพระปรมินทรมหา ภูมิพลอดุลยเดช และเพื่อนำเงินบริจาคร่วมสมทบทุนให้กับโรงเรียนตามจังหวัดชายแดนภาคใต้ ในมูลนิธิพระดาบส จำนวน 1,059,999 บาท ซึ่งมูลนิธิพระดาบส เป็นมูลนิธิที่ในหลวง ร.9 ทรงมีพระราชดำริให้จัดตั้งขึ้นเพื่อช่วยเหลือนักเรียนที่ขาดแคลนทุนทรัพย์,จากนั้นได้มีการขับร้องเพลงพระราชนิพนธ์ รวม 14 บทเพลงอันไพเราะ โดยเหล่าศิลปินที่ล้วนเป็นศิษย์เก่ามาแตร์ฯทั้งสิ้น,อาทิ มาริสา สุโกศล, อรรถวดี จิรมณีกุล,น้ำชา-ชีรณัฐ ยูสานนท์ เป็นต้น ปิดท้ายผู้มาร่วมงานทั้งหมดได้ร่วมกันจุดเทียนแสดงความอาลัย ในเพลงแสงเทียน และรวมพลังร้องเพลงสรรเสริญพระบารมีอย่างซาบซึ้งใจ.
สมาคมนักเรียนเก่ามาแตร์เดอีวิทยาลัย ในพระบรมราชูปถัมภ์ นำโดย สุดถนอม กรรณสูต นายกสมาคมฯ จัดงาน น้อมรำลึกในพระมหากรุณาธิคุณ พระบาท สมเด็จพระปรมินทรมหาภูมิพล อดุลยเดช โดยชวนศิษย์เก่ามาแตร์ฯทุกรุ่นมารวมพลังด้วยใจรักและภักดี 
มาแตร์เดอี,ศิษย์เก่ามาแตร์,สุดถนอม กรรณสูต,เพลงพระราชนิพนธ์